**DJEČJI VRTIĆ NEMO,** ZAGREB, Našička 6, tel. 3668815, [www.vrtic-nemo.hr](http://www.vrtic-nemo.hr), e-mail: [djecji.vrtic.nemo@zg.t-com.hr](mailto:djecji.vrtic.nemo@zg.t-com.hr)

# **PROTOKOL ZA POSTUPANJE RODITELJA**

# **U UVJETIMA IZMJENJENE ORGANIZACIJE RADA DV NEMO**

# **USLIJED EPIDEMIJE KORONAVIRUSA COVID - 19**

## za razdoblje od 25.05.2020.

## PROTOKOL PRIJE DOLASKA U VRTIĆ

Detaljno se upoznati s Uputama HZJZ koje se nalaze na slijedećem linku:

<https://www.hzjz.hr/wp-content/uploads/2020/03/Upute_vrtici_skole.pdf>

te voditi brigu o ispravnom postupanju prema uputama i ovom protokolu, kojim je organiziran rad u DV NEMO, a zbog potrebe zaštite djece koja dolaze u DV NEMO, zaposlenika, korisnika, kao i svih obitelji naših zaposlenika i naših korisnika.

## PROTOKOL PREDAJE/PREUZIMANJE DJETETA ZA SVE ODGOJNE SKUPINE

* Prihvat djece iz svih odgojnih skupina odvijati će se **svaki radni dan od 6,30 sati**.
* **Dolazak djece treba biti do 9,00 sati** jer se zbog pojačane potrebe za dezinfekcijom prostora i ostalih zadaća zaposlenika, a u interesu postupanja s pristiglom djecom, **vrata u 9,10 zaključavaju i prijem nakon toga neće biti moguć.**
* Roditelji korisnici smjenskog programa biti će posebno obaviješteni za njihove potrebe.
* **Roditelj ne dolaze u pratnji djeteta ako imaju simptome respiratorne bolesti** (povišena tjelesna temperatura, kašalj, poteškoće u disanju, poremećaj osjeta njuha i okusa), ako im je izrečena mjera samoizolacije ili ako imaju saznanja da su zaraženi s COVID-19,
* **Roditelj ne dovode dijete u ustanovu ako dijete ima simptome respiratorne bolesti** (povišena tjelesna temperatura, kašalj, poteškoće u disanju, poremećaj osjeta njuha i okusa), ako ima izrečenu mjeru samoizolacije ili ako je dijete zaraženo s COVID-19.
* **Dijete u vrtić/jaslice dovodi JEDAN roditelj**
* **Roditelj koji ulazi u garderobu vrtića/jaslica obavezno nosi masku preko lica, koristi dezinfekcijsku barijeru za dezinfekciju svoje i djetetove obuće i pri ulasku dezinficira svoje ruke korištenjem ponuđenog dezinfekcijskog sredstva.**
* Roditelj može ući u garderobu s djetetom kako bi ga pripremio i predao odgojitelju na vratima sobe dnevnog boravka poštujući socijalnu distancu s ostalim osobama uz obavezno korištenje maske u prostoru garderobe.
* U garderobi pri pripremi djeteta, **SMIJU BITI SAMO DVIJE ODRASLE OSOBE ISTOVREMENO**
* Ostali roditelji čekaju na red za ulazak u garderobu, ispred ulaza u vrtić/jaslice, poštujući socijalnu distancu s ostalim osobama. Svakako je potrebno planirati više vremena za predaju djeteta zbog mogućeg čekanja.
* Roditelji pri pripremi djece u garderobi **zadržavaju se minimalno**, poštujući vrijeme ostalih roditelja koji čekaju da predaju svoju djecu u vrtić/jaslice
* Po ulasku u skupinu, **djeca će oprati ruke toplom vodom i sapunom, te umiti lice**
* Odgojitelj će nakon pranja ruku svoj djeci u skupini **ponovno izmjeriti tjelesnu temperaturu** beskontaktnim toplomjerom i zabilježiti je u Dnevnu evidenciju mjerenja tjelesne temperature.
* U slučaju pojave temperature odgojitelj će pozvati roditelja i o tome obavijestiti upravu vrtića.
* Roditelj je u toj situaciji dužan **u što kraćem roku** doći po dijete i kontaktirati djetetovog pedijatra te o preporuci pedijatra hitno izvijestiti upravu Vrtića na 091/5034107 ili 092/2842670.
* Pri kraju provođenja programa svoj prisutnoj djeci će se ponovno izmjeriti temperatura, dobivena vrijednost će se zabilježiti u Dnevnu evidenciju mjerenja tjelesne temperature, te će se o istoj vrijednosti informirati roditelj.
* **Preuzimanje djece, u poslijepodnevno vrijeme, vrši se na isti način kao i pri dovođenju djece u vrtić/jaslice, poštujući sve odredbe uputa HZJZ i ovog protokola.**

## PROTOKOL OSIGURANJA ZDRAVSTVENE SIGURNOSTI U VRTIĆU

## 

* U dječjem vrtiću mogu boraviti isključivo **ZDRAVA djeca**!
* Prije dolaska u vrtić roditelji/skrbnici OBAVEZNO moraju izmjeriti temperaturu sebi i djetetu standardnim mjerenjem pod pazuhom. Ako je izmjerena temperatura **37,2C ili viša** i/ili roditelj uoči neke od respiratornih simptoma – **kašalj, grlobolja, curenje iz nosa i kratak dah** obavezno se konzultira s liječnikom i dijete **ne dovodi u vrtić.**
* **Nakon konzultacije s liječnikom roditelji su obavezni o stanju djeteta obavijestiti upravu Vrtića na 091/5034107 ili 092/2842670.**
* **Prilikom ponovnog dolaska djeteta u vrtić OBAVEZNI su donijeti potvrdu pedijatra o zdravstvenom stanju djeteta.**
* U svrhu smanjenja rizika od zaraze svog djeteta kao i ostale djece u vrtiću i zaposlenika izbjegavajte bliski kontakt s osobama koji imaju simptome infekcije dišnih putova, odnosno koji imaju najmanje jedan od sljedećih simptoma: povišena tjelesna temperatura, kašalj, grlobolja, curenje iz nosa i kratak dah.
* Djeca koja su **pod rizikom** da su mogla biti u kontaktu s osobama pozitivnim na **COVID-19** (primjerice u kućanstvu) ili su **pod sumnjom da bi mogla biti zaražena s COVID-19** ostaju kod kuće te ih roditelji/skrbnici **ne smiju dovoditi u vrtić/jaslice**.
* Ukoliko je **nakon povratka djeteta iz vrtića** došlo do **nagle promjene zdravstvenog statusa**, molimo da **ODMAH** kontaktirate nadležnog pedijatra i obavijestite odgajatelje na mail i mobitel i upravu Vrtića na 091/5034107 ili 092/2842670.
* **O zdravstvenom stanju i dijagnozi obvezni ste obavijestiti Vrtić u najkraćem mogućem roku radi zaštite zdravlja svih uključenih.**
* **U slučaju promjene zdravstvenog statusa djeteta tijekom boravka u vrtiću/jaslicama** roditelj se obvezuje reagirati na najbrži mogući način, kako bi preuzeo dijete iz vrtića/jaslica. Do tog trenutka djelatnici vrtića će izdvojiti dijete i skrbiti o djetetu na najbolji mogući način.
* **Ukoliko je dijete bilo odsutno zbog zdravstvenih razloga, OBAVEZNI STE! prije povratka djeteta u skupinu donijeti potvrdu pedijatra o zdravstvenom stanju djeteta. U dječjem vrtiću mogu boraviti isključivo djeca čiji roditelji/skrbnici su dostavili potvrdu pedijatra nakon izostanka djeteta zbog bolesti.**
* Izostanak djeteta iz ostalih razloga, **također je obvezno najaviti odgojitelju**, kako bismo izbjegli moguće neugodnosti prilikom povratka u dječji vrtić.

## OSTALE VAŽNE INFORMACIJE

* **Roditelj pri dolasku s djetetom ili pri preuzimanju ne može očekivati dužu komunikaciju vezanu uz dijete, na vratima sobe dnevnog boravka.**
* **U određenim slučajevima koji zahtijevaju duži razgovor** možete SMS porukom zamoliti da vas određena odgojiteljica nazove na mobitel, što će odgojiteljica učiniti u vrijeme predviđeno za pozive roditeljima, od 12,30 – 13,00
* Cilj mjera je svesti na minimum izravni kontakt između odraslih osoba, stoga molimo da **sve informacije ili konzultacije** (s odgajateljicama ili stručnim timom) vodite **isključivo telefonskim putem ili putem e-mail pošte.**
* **Ruksak s potrebnom rezervnom odjećom i opremom** (pelene, vlažne maramice i dr.) za dijete donosi se petkom i stavljaju u ormarić djeteta (molimo i napomenu odgojitelju da su nove stvari donešene), kako bi potrebne stvari odstajale potrebno vrijeme nekorištene, prije upotrebe za naredni tjedan.
* Potrebne **nadopune odjeće** potrebne za boravak u vrtiću donose se **u čistoj vrećici** kako bi se po prijemu mogle dezinficirati uređajem za dezinfekciju parom.
* **Svojom odlukom o dovođenju djeteta u vrtić roditelj se obvezuje da će u redovnim životnim situacijama, a posebno kod odvođenja djece na vanjske parkove i igrališta s posebnom pažnjom poštovati mjere sprječavanja širenja zaraze Covid-19 Hrvatskog zavoda za javno zdravstvo, radi povećanog rizika kojem je izloženo i njihovo dijete kao i druga djeca u vrtiću, zaposlenici vrtića i sve njihove obitelji.**
* Vrtić je sukladno uputama HZJZ osigurao propisana potrebna sredstva i opremu za organizaciju rada u izmjenjenim uvjetima, kako bi smo povećali sigurnost povjerene nam djece i svih zaposlenika.
* Sredstva i oprema podrazumijevaju beskontaktne toplomjere, sredstva za dezinfekciju ruku, prostora i podova, uključujući i uređaj za dezinfekciju parom, dezinfekcijsku barijeru na svakom ulazu u vrtić, radnu odjeću, medicinske i zaštitne maske, jednokratne rukavice za zaposlenike, jednokratne nazuvke te aparat za dezinfekciju sprava na dvorištu.
* Pripremljeni protokoli se obzirom na zahtjevnost organizacije rada u skladu sa mjerama i uputama donešenim od HZJZ, **ne mogu prilagođavati pojedinačnim potrebama**.
* **Protokoli se smatraju prihvaćenima od strane roditelja njihovom odlukom o dovođenju djeteta u vrtić za vrijeme trajanja mjera HZJZ uslijed epidemije koronavirusa COVID-19.**

Zagreb, 21.05.2020. Uprava DV NEMO